

**แผนการบริหารจัดการความเสี่ยง**

**ประจำปีงบประมาณ พ.ศ. 2567**

**Policy Administration Risk**

****

**องค์การบริหารส่วนตำบลอก่งดินสอ**

**อำเภอนาดี จังหวัดปราจีนบุรี**

**คำนำ**

 ด้วยพระราชบัญญัติวินัยการเงินการคลังของรัฐ พ.ศ. 2561 มีผลบังคับใช้เมื่อวันที่ 20 เมษายน 2561 โดยมาตรา 79 บัญญัติให้หน่วยงานของรัฐจัดให้มีการตรวจสอบภายใน การควบคุมภายใน และการบริหารจัดการความเสี่ยง โดยให้ถือปฏิบัติตามมาตรฐานและหลักเกณฑ์ที่กระทรวงการคลังกำหนด และกระทรวงการคลังได้กำหนดหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการบริหารสำหรับหน่วยงานของรัฐ พ.ศ. 2562 มีผลบังคับใช้ตั้งแต่วันที่ ๑ ตุลาคม 2562 โดยองค์กรปกครองส่วนท้องถิ่นถือเป็นหน่วยงานของรัฐตามหลักเกณฑ์นี้

 องค์การบริหารส่วนตำบลแก่งดินสอ จึงได้จัดทำแผนการบริหารจัดการความเสี่ยง ประจำปีงบประมาณ พ.ศ. 2567 เพื่อใช้เป็นกรอบหรือแนวทางพื้นฐานในการติดตามประเมินผล รวมทั้งการรายงานผลเกี่ยวกับการบริหารจัดการความเสี่ยง อันจะทำให้เกิดความเชื่อมั่นอย่างสมเหตุสมผลต่อผู้ที่เกี่ยวข้องทุกฝ่าย และการบริหารงานขององค์การบริหารส่วนตำบลแก่งดินสอสามารถบรรลุตามวัตถุประสงค์ที่กำหนดไว้อย่างมีประสิทธิภาพ

 องค์การบริหารส่วนตำบลแก่งดินสอ

 ตุลาคม 2567

**สารบัญ**

 **หน้า**

**บทที่ ๑ บทนำ** 1

 ๑. หลักการและเหตุผล

 ๒. วัตถุประสงค์ของการบริหารจัดการความเสี่ยง

 ๓. เป้าหมาย

 ๔. นิยามความเสี่ยง

**บทที่ ๒ ข้อมูลพื้นฐานขององค์การบริหารส่วนตำบลแก่งดินสอ** 3

 ๑. สภาพทั่วไปและข้อมูลพื้นฐาน

 ๒. วิสัยทัศน์

 ๓. ภารกิจ

 ๕. ยุทธศาสตร์

 ๕. โครงสร้างส่วนราชการภายใน

**บทที่ ๓ แนวทางการบริหารความเสี่ยง** 10

 ๑. แนวทางการบริหารความเสี่ยง

 ๒. คณะทำงานบริหารความเสี่ยง

**บทที่ ๔ การบริหารจัดการความเสี่ยง** 12

 ๑. การระบุความเสี่ยง

 ๒. การประเมินความเสี่ยง

 ๓. การตอบสนองความเสี่ยง

**บทที่ ๕ แผนบริหารความเสี่ยง** 24

 **ภาคผนวก**

-1-

**บทที่ ๑ บทนำ**

**๑. หลักการและเหตุผล**

 ด้วยพระราชบัญญัติวินัยการเงินการคลังของรัฐ พ.ศ. 2561 มาตรา 79 บัญญัติให้หน่วยงานของรัฐจัดให้มีการตรวจสอบภายใน การควบคุมภายใน และการบริหารจัดการความเสี่ยง โดยให้ถือปฏิบัติตามมาตรฐานและหลักเกณฑ์ที่กระทรวงการคลังกำหนด ซึ่งกระทรวงการคลังได้กำหนดหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการบริหารจัดการความเสี่ยงสำหรับหน่วยงานของรัฐ พ.ศ. 2562 ขึ้น เพื่อให้หน่วยงานของรัฐจัดให้มรการบริหารจัดการความเสี่ยง เพื่อให้การดำเนินงานบรรลุวัตถุประสงค์ตามยุทธศาสตร์ที่หน่วยงานของรัฐกำหนดไว้

 การบริหารความเสี่ยงเป็นเครื่องมือทางกลยุทธ์ที่สำคัญตามหลักการกำกับดูแลกิจการที่ดี ที่จะช่วยให้การบริหารงานและการตัดสินใจด้านต่างๆ เพราะภายใต้สภาวะการดำเนินงานทุกหน่วยงาน ล้วนมีความเสี่ยง ซึ่งเป็นความไม่แน่นอนที่อาจจะส่งผลกระทบต่อการดำเนินงานหรือเป้าหมายของหน่วยงาน จึงจำเป็นต้องมีการบริหารจัดการความเสี่ยง โดยการระบุความเสี่ยงว่ามีปัจจัยใดบ้างที่กระทบต่อการดำเนินงานหรือเป้าหมายของหน่วยงาน วิเคราะห์ความเสี่ยงจากโอกาสและผลกระทบที่เกิดขึ้น จัดลำดับความสำคัญของความเสี่ยง กำหนดแนวทางในการจัดการความเสี่ยง เพื่อลดความสูญเสียและโอกาสที่จะทำให้เกิดความเสียหายแก่หน่วยงาน

 ดังนั้น องค์การบริหารส่วนตำบลแก่งดินสอจึงได้จัดทำแผนการบริหารจัดการความเสี่ยงขึ้น สำหรับใช้เป็นแนวทางในการบริหารปัจจัยและควบคุมกิจกรรม รวมทั้งกระบวนการดำเนินงานต่างๆ เพื่อลดมูลเหตุที่จะทำให้เกิดความเสียหาย ให้ระดับของความเสี่ยงและผลกระทบที่จะเกิดขึ้นในอนาคตอยู่ในระดับที่สามารถยอมรับ ควบคุม และตรวจสอบได้

**๒. วัตถุประสงค์ของแผนการบริหารจัดการความเสี่ยง**

 ๑. เพื่อให้ผู้บริหารและพนักงานส่วนตำบล เข้าใจหลักการและกระบวนการบริหารความเสี่ยงขององค์การบริหารส่วนตำบลแก่งดินสอ

 ๒. เพื่อให้ผู้ปฏิบัติงานได้รับทราบขั้นตอน และกระบวนการในการบริหารความเสี่ยง

 ๓. เพื่อให้มีการปฏิบัติตามกระบวนการบริหารความเสี่ยงขององค์การบริหารส่วนตำบลแก่งดินสอ อย่างเป็นระบบและต่อเนื่อง

 ๔. เพื่อใช้เป็นเครื่องมือในการบริหารความเสี่ยงขององค์การบริหารส่วนตำบลแก่งดินสอ

 ๕. เพื่อลดโอกาสและผลกระทบของความเสี่ยงที่จะเกิดขึ้นกับองค์การบริหารส่วนตำบลแก่งดินสอ

**๓. เป้าหมาย**

 ๑. ผู้บริหารและพนักงานส่วนตำบล มีความรู้ความเข้าใจเรื่องการบริหารความเสี่ยง เพื่อนำไปใช้ในการดำเนินงานตามยุทธศาสตร์และแผนการดำเนินงานประจำปี ให้บรรลุตามวัตถุประสงค์และเป้าหมายที่กำหนดไว้

 ๒. ผู้ปฏิบัติงาน สามารถระบุความเสี่ยง วิเคราะห์ความเสี่ยง ประเมินความเสี่ยง และจัดการความเสี่ยงให้อยู่ในระดับที่ยอมรับได้

-2-

๓. สามารถนำแผนการบริหารจัดการความเสี่ยงไปใช้ในการปฏิบัติงานได้

 ๔. การบริหารจัดการความเสี่ยงถูกกำหนดขึ้นอย่างเหมาะสม ครอบคลุมทุกกิจกรรมในองค์การบริหารส่วนตำบลแก่งดินสอ

**๔. นิยามความเสี่ยง**

 ความเสี่ยง หมายถึง โอกาสหรือเหตุไม่พึงประสงค์อาจทำให้อนาคตส่งผลกระทบให้เกิดความเสียหาย ทำให้วัตถุประสงค์และเป้าหมายที่องค์กรกำหนดไว้เบี่ยงเบนไปหรือไม่ประสบผลสำเร็จ ทั้งในด้านกลยุทธ์ การเงิน การดำเนินงาน และกฎระเบียบหรือกฎหมายที่เกี่ยวข้อง

 การบริหารความเสี่ยง หมายถึง กระบวนการที่ใช้ในการบริหารจัดการปัจจัย และควบคุมกิจกรรมรวมทั้งกระบวนการดำเนินงานต่างๆ เพื่อให้โอกาสที่จะเกิดเหตุการณ์ความเสี่ยงลดลง หรือผลกระทบของความเสียหายจากเหตุการณ์ความเสี่ยงลดลงอยู่ในระดับที่องค์กรยอมรับได้

 การตอบสนองความเสี่ยง หมายถึง การพิจารณาเลือกวิธีการที่ควรกระทำเพื่อจัดการกับความเสี่ยงที่อาจจะเกิด ขึ้นตามผลการประเมินความเสี่ยง ซึ่งต้องพิจารณาโอกาสที่จะเกิดและผลกระทบที่จะเกิดขึ้น โดยเปรียบเทียบระดับความเสี่ยงที่เกิดกับระดับความเสี่ยงที่ยอมรับได้ และความคุ้มค่าในการบริหารความเสี่ยงที่เหลืออยู่ วิธีการที่ใช้ในปัจจุบัน คือ

1. การหลีกเลี่ยงความเสี่ยง คือการหลีกเลี่ยงหรือหยุดการกระทำที่ก่อให้เกิดความเสี่ยง เช่น งานส่วนใดที่องค์กรไม่ถนัด อาจหลีกเลี่ยงหรือหยุดการทำงานในส่วนนั้น และอาจใช้การจ้างงานภายนอกแทน

2. การลดความเสี่ยง คือการลดโอกาสที่จะเกิดหรือลดผลกระทบ หรือลดทั้งสองส่วน โดยการจัดให้มีระบบการควบคุมต่างๆเพื่อป้องกัน หรือค้นพบความเสี่ยงอย่างเหมาะสมทันเวลา

3. การแบ่งความเสี่ยง คือการลดโอกาสที่จะเกิดหรือลดผลกระทบ หรือลดทั้งสองส่วน โดยการหาผู้ร่วมรับผิดชอบความเสี่ยง เช่น การทำประกันต่างๆ

4. การยอมรับความเสี่ยง คือการไม่ต้องทำสิ่งใดเพิ่มเติมเนื่องจากมีความเห็นว่าความเสี่ยงมีโอกาสที่ จะเกิดขึ้นน้อย และผลกระทบจากการเกิดก็น้อยด้วย

-3-

**๑. สภาพทั่วไปและข้อมูลพื้นฐาน**

**บทที่ ๒**

องค์การบริหารส่วนตำบลแก่งดินสอตั้งอยู่ในภาคตะวันออกของประเทศ ห่างจากกรุงเทพมหานคร ประมาณ 185 กิโลเมตร ใช้เวลาเดินทางประมาณ 2 ชั่วโมง 50 นาที เป็นจุดเชื่อมโยงการคมนาคมจากกรุงเทพมหานคร ภาคกลาง ภาคตะวันออก และภาคตะวันออกเฉียงเหนือ มีถนนสุวรรณศรหมายเลข 33 โดยทางรถยนต์ตามเส้นทาง ปราจีนบุรี - อรัญประเทศ ถนนหลวงสาย 304 โดยทางรถยนต์ตามเส้นทาง จากจังหวัดฉะเชิงเทรา-กบินทร์บุรี มีระยะห่างจากอำเภอกบินทร์บุรี ประมาณ 2.5 กิโลเมตร ห่างจากตัวจังหวัดปราจีนบุรี ประมาณ 45 กิโลเมตร

เนื้อที่โดยประมาณขององค์การบริหารส่วนตำบลแก่งดินสอ จำนวน 72 ตารางกิโลเมตร หรือประมาณ 45,000 ไร่ ตำบลกบินทร์แบ่งเขตการปกครองออกเป็น 12 หมู่บ้าน และมีอาณาเขตติดต่อดังต่อไปนี้

* **ทิศเหนือ**  มีอาณาเขตติดต่อกับตำบลนาแขม อำเภอกบินทร์บุรี จังหวัดปราจีนบุรี
* **ทิศตะวันออก**  มีอาณาเขตติดต่อกับตำบลย่านรี อำเภอกบินทร์บุรี จังหวัดปราจีนบุรี
* **ทิศใต้** มีอาณาเขตติดต่อกับตำบลลาดตะเคียน อำเภอกบินทร์บุรี จังหวัดปราจีนบุรี
* **ทิศตะวันตก** มีอาณาเขตติดต่อกับตำบลหาดนางแก้ว อำเภอกบินทร์ จังหวัดปราจีนบุรี

แผนที่องค์การบริหารส่วนตำบลแก่งดินสอ อำเภอนาดี จังหวัดปราจีนบุรี

****

-4-

องค์การบริหารส่วนตำบลแก่งดินสอมีประชากรจำนวนรวมทั้งสิ้น 10,263 คน แยกเป็น ชาย 5,120 คน หญิง 5,143 คน (ที่มา สำนักทะเบียนราษฎร์ อำเภอกบินทร์บุรี เมื่อวันที่ ๓๑ พฤษภาคม ๒๕๖4) ประชากรส่วนใหญ่ประกอบอาชีพเกษตรกรรม ค้าขาย รับจ้างในโรงงานอุตสาหกรรม และเลี้ยงสัตว์

**๒. วิสัยทัศน์**

 “**แก่งดินสอเมืองน่าอยู่ สังคมแห่งการเรียนรู้ ควบคู้วัฒนธรรมล้ำค่า เกษตรก้าวหน้า ประชาอยู่ดีมีสุข”**

**๓. พันธกิจ**

 1. การพัฒนาเมืองน่าอยู่ โครงสร้างพื้นฐาน พัฒนาการคมนาคม ไฟฟ้าสาธารณะ การระบายน้ำ การผังเมือง การปรับปรุงไฟฟ้าสาธารณะ ขยายเขตไฟฟ้า สาธารณูปโภค สาธารณูปการต่างๆ

2. การพัฒนาคุณภาพชีวิตของประชาชน การสาธารณสุข การศึกษา ศาสนาและวัฒนธรรม ส่งเสริมความเข้มแข็งของชุมชน การนันทนาการ และส่งเสริมกิจกรรมการกีฬา การป้องกันและบรรเทาสาธารณภัย จัดสวัสดิการและสังคมสงเคราะห์

3. พัฒนาส่งเสริมการประกอบอาชีพและยกระดับรายได้ การส่งเสริมการตลาดชุมชน สินค้าพื้นเมือง สนับสนุนระบบเศรษฐกิจชุมชน การแทรกแซงราคาพืชผล สนับสนุนกลุ่มอาชีพต่างๆ และการจัดตั้งกลุ่มที่เป็นธรรมสามารถพึ่งตนเองได้

4. การพัฒนาและฟื้นฟูแหล่งน้ำเพื่อการอุปโภค บริโภค และเพื่อการเกษตรให้กับประชาชน

5. การบริหารจัดการตามหลักธรรมาภิบาล

6. การพัฒนาอนุรักษ์ การป้องกันการทำลาย การบำบัด และฟื้นฟูทรัพยากรธรรมชาติและ

สิ่งแวดล้อม

**4. ยุทธศาสตร์การพัฒนา ประกอบด้วย 6 ยุทธศาสตร์ ดังนี้**

1.ยุทธศาสตร์การพัฒนาด้านโครงสร้างพื้นฐาน

2.ยุทธศาสตร์การพัฒนาด้านสร้างสังคมสงบสุข

3.ยุทธศาสตร์การพัฒนาด้านเศรษฐกิจ

4.ยุทธศาสตร์การพัฒนาด้านทรัพยากรธรรมชาติและสิ่งแวดล้อม

5.ยุทธศาสตร์การพัฒนาการท่องเที่ยว

6.ยุทธศาสตร์การพัฒนาด้านการเมืองการบริหารจัดการที่ดี

**-**5**-**

**๕. โครงสร้างส่วนราชการภายใน**

**โครงสร้างส่วนราชการองค์การบริหารส่วนตำบลแก่งดินสอ**

ปลัด อบต.

รองปลัด อบต.

ตรวจสอบภายใน

**สำนักปลัด**

**กองการศึกษา**

**กองช่าง**

**กองคลัง**

**กองสาธารณสุขและสิ่งแวดล้อม**

**กองสวัสดิการ สังคม**

ผู้อำนวยการกองสวัสดิการสังคม

(นักบริหารงานสวัสดิการสังคมระดับต้น)

**ฝ่ายส่งเสริมและสวัสดิการสังคม**

- งานสังคมสงเคราะห์

- งานพัฒนาชุมชน

**ฝ่ายบริหารงานทั่วไป**

- งานบริหารงานทั่วไป

- งานนิติการ

- งานป้องกันฯ

-งานสวัสดิการสังคม

**ฝ่ายนโยบายและแผนงาน**

- งานนโยบายและแผน

- งานงบประมาณ

- งานติดตามประเมินผล

- งานประชาสัมพันธ์

**ฝ่ายบริหารงานคลัง**

-งานบริหารงานทั่วไป

-งานบริหารงานคลัง

- งานการเงินบัญชี

**ฝ่ายพัฒนารายได้**

- งานเร่งรัดและจัดเก็บรายได้

- งานแผนที่ภาษีและทะเบียนทรัพย์สิน

- งานพัสดุและทรัพย์สิน

**ฝ่ายแบบแผนและก่อสร้าง**

- งานวิศวกรรม

- งานสถาปัตยกรรม

-งานสำรวจและออกแบบ

**ฝ่ายสาธารณูปโภค**

- งานสาธารณูปโภค

- งานสุขาภิบาล

- งานวิศวกรรมโยธา

**ฝ่ายบริหารงานสาธารณสุข**

-งานบริหารงานสาธารณสุข

-งานส่งเสริมสุขภาพ

- งานป้องกันและ

 ควบคุมโรคติดต่อ

**ฝ่ายส่งเสริมสิ่งแวดล้อม**

-- งานอนามัยสิ่งแวดล้อม

- งานบริการการแพทย์ฉุกเฉิน

-งานจัดการขยะและมูลฝอย

**ฝ่ายบริหารการศึกษา**

-งานบริหารงานทั่วไป

- งานบริหารการศึกษา

**ฝ่ายส่งเสริมประเพณี วัฒนธรรม**

-งานส่งเสริมการศึกษาศาสนาวัฒนธรรม

-งานกิจกรรมเด็กและเยาวชน

-งานส่งเสรมกีฬาและนันทนาการ

-6-

**อำนาจหน้าที่ของส่วนราชการต่างๆ มีดังนี้**

|  |  |
| --- | --- |
| **ส่วนราชการ** | **อำนาจหน้าที่** |
| **สำนักงานปลัด** | **- งานบริหารงานทั่วไป**  มีหน้าที่ความรับผิดชอบเกี่ยวกับงานสารบรรณกลางและงานธุรการ  งานด้านการเงิน  งบประมาณ  งานด้านพัสดุ  งานด้านอาคารสถานที่ในความรับผิดชอบและควบคุมการใช้ยานพาหนะส่วนกลาง  ติดต่อประสานงาน  วางแผน   ควบคุมตรวจสอบการจัดงานต่างๆ  เก็บรักษาเอกสารและเอกสารสำคัญของส่วนราชการ  การดำเนินงานซ่อมบำรุงยานพาหนะ กำหนดนโยบายและจัดทำแผนงานของส่วนราชการ  จัดทำงบประมาณรายจ่ายประจำปี ให้คำปรึกษาแนะนำตอบปัญหาและชี้แจงเรื่องต่างๆ  เกี่ยวกับงานในหน้าที่และแก้ไขปัญหาในการปฏิบัติงานในหน่วยงานและปฏิบัติงานอื่นที่เกี่ยวข้องหรือตามที่ได้รับมอบหมาย**- งานการเจ้าหน้าที่**มีหน้าที่รับผิดชอบพิจารณา  ศึกษา  วิเคราะห์  สรุปรายงานเกี่ยวกับงานบริหารงานบุคคลของส่วนราชการ  เช่น  การจัดทำแผนอัตรากำลังของเทศบาล  การขอกำหนดตำแหน่งและอัตราเงินเดือน  การจัดระบบงาน  การสรรหา  การจัดสอบ  และการบรรจุแต่งตั้ง  การโอน  การย้าย  การเลื่อนขั้นเงินเดือน  การเลื่อนตำแหน่ง  การพัฒนาและส่งเสริมสมรรถภาพข้าราชการ  การดำเนินการขอรับบำเหน็จบำนาญและเงินทดแทน  การจัดทำทะเบียนประวัติ  แก้ไขเปลี่ยนแปลงทะเบียนประวัติการรับราชการ  **- งานเลขานุการสภา**  มีหน้าที่รับผิดชอบเกี่ยวกับงานเลขานุการการประชุมต่างๆ  การติดต่อ  ประสานงาน  ดูแลความเรียบร้อยการจัดการประชุม  การรวบรวมข้อมูลและจัดเตรียมเอกสาร บันทึกรายงานการประชุม  **- งานป้องกันและบรรเทาสาธารณภัย**  มีหน้าที่รับผิดชอบเกี่ยวกับการป้องกันบรรเทาสาธารณภัย การระงับอัคคีภัยที่เกิดขึ้นโดยรวดเร็วมิให้ลุกลามออกไป  ลดอันตรายและความเสียหายที่เกิดเพลิงไหม้  ป้องกันและบรรเทาอันตรายจากอุทกภัย  วาตภัย  การอพยพผู้ประสบภัยและทรัพย์สิน  ช่วยเหลือสงเคราะห์ผู้ประสบภัย **- งานนิติการ** งานทางกฎหมายเกี่ยวกับการพิจารณาวินิจฉัยปัญหาข้อกฎหมาย  ร่างและพิจารณาตรวจร่างเทศบัญญัติ  กฎ  ระเบียบ  ข้อบังคับและคำสั่งที่เกี่ยวข้อง งานจัดทำนิติกรรม  รวบรวมข้อเท็จจริงและพยานหลักฐานเพื่อดำเนินการตามกฎหมาย งานสอบสวน  ตรวจพิจารณาดำเนินการเกี่ยวกับวินัยพนักงานส่วนตำบล  ลูกจ้างและการร้องทุกข์หรืออุทธรณ์ งานสอบสวนและเปรียบเทียบการกระทำที่ละเมิดเทศบัญญัติ งานนิติกรรมสัญญา  งานเกี่ยวกับความรับผิดทางแพ่ง  อาญา  งานคดีปกครอง และงานคดีอื่น ๆ งานรับเรื่องร้องทุกข์  และร้องเรียน      |

-7-

|  |  |
| --- | --- |
| **ส่วนราชการ**  | **อำนาจหน้าที่** |
|  | **งานสังคมสงเคราะห์** งานสงเคราะห์ประชาชน ผู้ทุกข์ยาก ขาดแคลน ไร้ที่พึ่ง งานสงเคราะห์ผู้ประสบภัยพิบัติต่างๆ งานสงเคราะห์คนชรา คนพิการและทุพพลภาพ งานสงเคราะห์ครอบครัวและเผยแพร่ความรู้เกี่ยวกับการดำเนินชีวิตในครอบครัว งานส่งเสริมและสนับสนุนองค์การสังคมสงเคราะห์ภาคประชาชน งานสำรวจวิจัยสภาพปัญหาสังคมต่างๆ งานส่งเสริมสวัสดิการสตรีและสงเคราะห์สตรีบางประเภท งานประสานและร่วมมือกับหน่วยงานที่เกี่ยวข้องเพื่อการสังคมสงเคราะห์ งานให้คำปรึกษา แนะนำในด้านสังคมสงเคราะห์แก่ผู้มาขอรับ**- งานสวัสดิการเด็กและเยาวชน** งานสงเคราะห์เด็กและเยาวชนที่ครอบครัวประสบปัญหาความเดือดร้อนต่างๆ งานสงเคราะห์เด็กกำพร้า อนาถา ไร้ที่พึ่ง เร่ร่อน ถูกทอดทิ้ง งานสงเคราะห์เด็กและเยาวชนที่พิการทางร่างกาย สมองและปัญญา งานส่งเสริมสวัสดิภาพเด็กและเยาวชน งานให้คำปรึกษา แนะนำแก่เด็กและเยาวชนซึ่งมีปัญหาในด้านต่างๆ **- งานพัฒนาชุมชน** งานสำรวจและจัดตั้งคณะกรรมการชุมชน เพื่อรับผิดชอบในการปรับปรุงชุมชนของตนเอง งานฝึกอบรมและเผยแพร่ความรู้เกี่ยวกับการพัฒนาชุมชน งานจัดระเบียบชุมชน งานประสานงานและร่วมมือกับหน่วยงานต่างๆ เพื่อนำบริการขั้นพื้นฐานไปบริการแก่ชุมชน งานจัดทำโครงการช่วยเหลือในด้านต่างๆให้แก่ชุมชน งานดำเนินการพัฒนาชุมชนทางด้านเศรษฐกิจ สังคม**- งานส่งเสริมอาชีพและพัฒนาสตรี** งานส่งเสริมอาชีพและรายได้ให้แก่ประชาชน งานเกี่ยวกับการส่งเสริมพัฒนาสตรี  |
| **กองคลัง** |  **- งานการเงินและบัญชี** ตรวจสอบการเบิกจ่ายเงินทุกประเภท จัดทำเช็คและเอกสารการเบิกจ่ายเงิน ตรวจสอบหลักฐานใบสำคัญคู่จ่าย จัดทำบัญชี จัดทำรายงานประจำวัน ประจำเดือน ประจำปี จัดทำสถิติรายรับ-รายจ่าย จัดทำบัญชีรายจ่ายเงินสะสม จัดทำบัญชีรายจ่ายเงินอุดหนุน จัดทำบัญชีรายรับ-รายจ่ายเกี่ยวกับงบเฉพาะการ รายงานสถิติการคลังและให้บริการข้อมูลทางด้านสถิติการคลัง **- งานพัสดุและทรัพย์สิน** การจัดซื้อจัดจ้างการซ่อมบำรุงและรักษา จัดทำทะเบียนพัสดุ ตรวจสอบการรับจ่ายพัสดุและเก็บรักษาพัสดุ จำหน่ายพัสดุ **- งานจัดเก็บและพัฒนารายได้** ศึกษา วิเคราะห์ วิจัย และเสนอแนะเพื่อปรับปรุงการจัดเก็บภาษีอากร ค่าธรรมเนียม และการจัดหารายได้อื่นๆ วางแผนการจัดเก็บรายได้ พิจารณาปรับปรุงหลักเกณฑ์การประเมินและกำหนดค่ารายปีของภาษีอากร ประชาสัมพันธ์เกี่ยวกับการชำระภาษีอากร จัดทำหนังสือแจ้งการชำระภาษี ตรวจสอบและจัดทำบัญชีรายชื่อผู้ไม่ยื่นแบบแสดงรายการทรัพย์สิน รายชื่อผู้ไม่ชำระภาษี ค่าธรรมเนียมอื่นๆภายในกำหนด จัดทำหนังสือแจ้งเตือนการชำระภาษี กรณีไม่มาชำระภาษี ค่าธรรมเนียมอื่นๆ ภายในกำหนด ประสานกับงานนิติการเพื่อดำเนินคดีแก่ผู้ไม่ปฏิบัติตามกฎหมายภาษีท้องถิ่น งานเกี่ยวกับการยึด อายัด และขายทอดตลาดทรัพย์สิน เร่งรัดการจัดเก็บรายได้ **- งานแผนที่ภาษีและทะเบียนทรัพย์สิน** คัดลอกข้อมูลที่ดิน ปรับปรุงข้อมูลแผนที่ภาษีโรงเรือนและที่ดิน ภาษีบำรุงท้องที่ สำรวจตรวจสอบข้อมูลภาคสนาม ปรับปรุงจัดเก็บ ดูแลรักษาข้อมูลทะเบียนทรัพย์สิน จัดทำแผนที่ภาษีและทะเบียนทรัพย์สินในระบบคอมพิวเตอร์ ประชาสัมพันธ์งานจัดเก็บภาษีต่างๆ |

-8-

|  |  |
| --- | --- |
|  **ส่วนราชการ**  | **อำนาจหน้าที่** |
| **กองการศึกษา ศาสนาและวัฒนธรรม** | **- งานบริหารวิชาการศึกษา** งานเทคโนโลยีทางการศึกษา งานจัดการศึกษา งานทดสอบและประเมินตรวจวัดผล งานบริการและบำรุงสถานศึกษา งานศูนย์พัฒนาเด็กเล็ก งานกิจการเด็กและเยาวชน งานกีฬาและสันทนาการ ดำเนินการเกี่ยวกับการจัดการศึกษา การส่งเสริมสนับสนุนการศึกษา ศาสนาและวัฒนธรรม และประเพณีอันดีงามของประชาชน การสนับสนุนบุคลากร วัสดุอุปกรณ์ และทรัพย์สินต่างๆ เพื่อประโยชน์ทางการศึกษา จัดสถานที่เพื่อการศึกษา ส่งเสริมทำนุบำรุงรักษา ไว้ซึ่งศิลปะประเพณี ขนบธรรมเนียม จารีตประเพณีท้องถิ่น วัฒนธรรมด้านภาษา การดำเนินชีวิตส่งเสริมสนับสนุนการเล่นกีฬา การส่งเสริมและพัฒนาแหล่งท่องเที่ยว**- งานบริหารการศึกษา** งานบริหารงานบุคคล งานบริหารทั่วไป งานบริหารการศึกษา งานวางแผนและสถิติ งานการเงินและบัญชี**- งานส่งเสริมการศึกษา ศาสนาและวัฒนธรรม** งานกิจการศาสนา งานส่งเสริมประเพณี ศิลปะและวัฒนธรรม งานกิจการเด็กและเยาวชน งานกีฬาและนันทนาการ**- งานกิจการโรงเรียน มีหน้าที่ความรับผิดชอบ** งานจัดการศึกษา งานพลศึกษา งานทดสอบประเมินผลและตรวจวัดผลโรงเรียน งานบริการและบำรุงสถานศึกษา งานศูนย์พัฒนาเด็กเล็ก |
| **กองสาธารณสุขและสิ่งแวดล้อม** | **- งานอนามัยและสิ่งแวดล้อม** งานสุขาภิบาลทั่วไป งานสุขาภิบาลอาหารและสถานประกอบการ งานอาชีวอนามัย งานควบคุมและจัดการคุณภาพสิ่งแวดล้อม งานส่งเสริม เผยแพร่กิจกรรมด้านการควบคุมมลพิษและคุณภาพสิ่งแวดล้อม งานควบคุมมลพิษ งานศึกษาและวิเคราะห์ผลกระทบสิ่งแวดล้อม งานติดตามตรวจสอบเกี่ยวกับสิ่งแวดล้อมงานธุรการประจำส่วนสาธารณสุข - **งานส่งเสริมสุขภาพและสาธารณสุข** งานอนามัยชุมชน งานสาธารณสุขมูลฐาน งานสุขศึกษา งานควบคุมมาตรฐานอาหารและน้ำ งานรักษาแลพยาบาล- **งานรักษาความสะอาด** งานรักษาความสะอาดของถนน ทางน้ำ ทางเดินและที่สาธารณะ งานควบคุมสิ่งปฏิกูลและมูลฝอย งานขนถ่ายสิ่งปฏิกูลและมูลฝอย งานกำจัดมูลฝอยและน้ำเสีย- **งานควบคุมโรค** งานเฝ้าระวังโรคระบาด งานระบาดวิทยา งานป้องกันและระงับโรคติดต่อ งานเกี่ยวกับการป้องกันรักษาโรคเอดส์ งานจัดทำสื่อประชาสัมพันธ์เผยแพร่ด้านการป้องกันและระงับโรคติดต่อ |

-9-

|  |  |
| --- | --- |
|  **ส่วนราชการ**  | **อำนาจหน้าที่** |
| **กองช่าง**  | **- งานสาธารณูปโภค มีหน้าที่เกี่ยวกับ** งานด้านการก่อสร้างอาคาร ถนน ทางเท้า และสิ่งติดตั้งอื่น ๆ งานวางโครงการและควบคุมการก่อสร้าง งานซ่อมแซมบำรุงรักษาอาคาร ถนน ทางเท้า งานปรับปรุงแก้ไขและป้องกันสิ่งแวดล้อมเป็นพิษ งานให้คำปรึกษาแนะนำหรือตรวจสอบเกี่ยวกับงานก่อสร้าง งานควบคุมพัสดุด้านโยธา งานซ่อมบำรุงรักษาสาธารณูปการ งานอื่นที่เกี่ยวข้องหรือตามที่ได้รับมอบหมาย**- งานวิศวกรรม มีหน้าที่เกี่ยวกับ** ออกแบบ คำนวณด้านวิศวกรรมถนน อาคาร และสิ่งก่อสร้างอื่น ๆ งานวางโครงการและการก่อสร้างด้านวิศวกรรม งานถนน งานอาคาร และสิ่งก่อสร้างอื่น ๆ งานให้คำปรึกษาแนะนำและบริการเกี่ยวกับงานทางด้านวิศวกรรม งานถนน อาคาร และสิ่งก่อสร้างอื่น ๆ งานออกแบบรายละเอียดทางด้านวิศวกรรม งานถนน อาคารและสิ่งก่อสร้างอื่น ๆ งานบริการแบบแปลนก่อสร้างอาคารให้แก่ประชาชน งานสำรวจข้อมูลรายละเอียด เพื่อคำนวณออกแบบ กำหนดรายละเอียดทางด้านวิศวกรรม งานถนน อาคาร และสิ่งก่อสร้างอื่นๆ งานศึกษาวิเคราะห์ วิจัยทางด้านวิศวกรรม งานถนน อาคารและสิ่งก่อสร้างอื่น ๆ งานประมาณราคาค่าก่อสร้างทางด้านวิศวกรรม งานถนน อาคารและสิ่งก่อสร้างอื่น ๆ งานควบคุมการก่อสร้างในสาขาวิศวกรรม งานถนน อาคารและสิ่งก่อสร้างอื่น ๆ **- งานอาคาร สถานที่และไฟฟ้าสาธารณะ มีหน้าที่เกี่ยวกับ** งานควบคุมดูแลอาคารสถานที่ งานซ่อมแซมบำรุงรักษาอาคารสถานที่และไฟฟ้าสาธารณะ งานวางแผนการขยายเขตไฟฟ้าสาธารณะและไฟฟ้าแรงต่ำ งานในการติดตั้ง ประกอบ ดัดแปลง ปรับปรุง บำรุงรักษา ซ่อมแซมเครื่องจักร เครื่องมือ เครื่องใช้ที่เกี่ยวกับไฟฟ้า งานเบิกจ่ายจัดเก็บรักษาเครื่องมือเครื่องใช้ และวัสดุอุปกรณ์ที่ใช้ในการปฏิบัติงาน **- งานธุรการ มีหน้าที่เกี่ยวกับ** งานสารบรรณ งานดูแลรักษา จัดเตรียมและให้บริการเรื่องสถานที่ วัสดุอุปกรณ์ การติดต่อและอำนวยความสะดวกในด้านต่าง ๆ งานสารณกุศล และหน่วยงานต่าง ๆ ที่ขอความร่วมมือ งานรวบรวมข้อมูลและจัดทำแผนของกองช่าง รวมถึงการรายงานผลการปฏิบัติงาน งานตรวจสอบ แสดงรายการเกี่ยวกับเอกสารสำคัญของทางราชการ งานจัดทำคำสั่งและประกาศของกองช่าง งานรับเรื่องร้องทุกข์ และร้องเรียน งานพัสดุและทรัพย์สินของกองช่าง งานการเงินและบัญชีของกองช่าง |

-10-

**๑. แนวทางการบริหารความเสี่ยง**

**บทที่ ๓ แนวทางการบริหารความเสี่ยง**

 แนวทางการดำเนินการบริหารความเสี่ยงขององค์การบริหารส่วนตำบลแก่งดินสอ แบ่งออกเป็น 2 ระยะ ดังนี้

 **ระยะที่ 1** การเริ่มต้นและพัฒนา ประกอบด้วย

 ๑) กำหนดนโยบายหรือแนวทางในการบริหารความเสี่ยงขององค์การบริหารส่วนตำบลแก่งดินสอ

 ๒) ระบุปัจจัยเสี่ยง ประเมินโอกาสและผลกระทบจากปัจจัยเสี่ยง

 ๓) วิเคราะห์และจัดลำดับความสำคัญของปัจจัยเสี่ยง

 ๔) จัดทำแผนการบริหารความเสี่ยงของปัจจัยเสี่ยงที่อยู่ในระดับสูง และสูงมาก รวมทั้งปัจจัยเสี่ยงที่อยู่ในระดับปานกลาง

 5) สื่อสารทำความเข้าใจเกี่ยวกับแผนบริหารความเสี่ยงให้ผู้ปฏิบัติงานขององค์การบริหารส่วนตำบลแก่งดินสอทราบ และสามารถนำไปปฏิบัติได้

 6) รายงานความก้าวหน้าของการดำเนินงานตามแผนบริหารความเสี่ยง

 ๗) รายงานสรุปการประเมินผลความสำเร็จของการดำเนินการตามแผนบริหารความเสี่ยง

 **ระยะที่ ๒** การพัฒนาสู่ความยั่งยืน

๑) ทบทวนแผนการบริหารความเสี่ยงปีที่ผ่านมา

 ๒) พัฒนากระบวนการบริหารความเสี่ยงสำหรับความเสี่ยงแต่ละประเภท

 ๓) ผลักดันให้มีการบริหารความเสี่ยงทั่วทั้งองค์กร

 ๔) พัฒนาขีดความสามารถพนักงานส่วนตำบลในการดำเนินการบริหารความเสี่ยง

**๒. คณะทำงานบริหารความเสี่ยง**

 องค์การบริหารส่วนตำบลแก่งดินสอ แต่งตั้งคณะทำงานบริหารความเสี่ยง โดยมีองค์ประกอบและอำนาจหน้าที่ ดังนี้

1. นายเจษฎา เทียนน้อย ปลัด อบต.แก่งดินสอ ประธานกรรมการ

2. นางสาวดลยา พละเดช รองปลัด อบต.แก่งดินสอ กรรมการ

3. นายชยุต ทิพวัน หัวหน้าสำนักปลัด กรรมการ

4. นางระเบียบ จันทร์สำรวม ผู้อำนวยการกองคลัง กรรมการ

5. นายสุเทพ ฉุนตู ผู้อำนวยการกองช่าง กรรมการ

6. นางสาววรวรรณ บุญมี ผู้อำนวยการกองสาธารณสุขฯ กรรมการ

7. นางสาวปราณี ประทีปแก้ว หัวหน้าฝ่ายบริหารงานทั่วไป กรรมการ

8. นางสาววรันญา เสียงล้ำ หัวหน้าฝ่ายนโยบายและแผนงาน กรรมการ/เลขานุการ

9. นางสาวกัลยา มาเส็ม นักจัดการงานทั่วไป กรรมการและผู้ช่วยเลขานุการ

-11-

ให้ผู้ที่ได้รับแต่งตั้งมีหน้าที่ความรับผิดชอบตามหลักเกณฑ์ปฏิบัติการบริหารจัดการความเสี่ยงสำหรับหน่วยงานของรัฐ ดังนี้

1.จัดทำแผนการบริหารจัดการความเสี่ยง อย่างน้อยปีละ 1 ครั้ง และต้องมีการสื่อสารแผนบริหารจัดการความเสี่ยงให้กับผู้เกี่ยวข้องทุกฝ่ายได้รับทราบ เพื่อให้บรรลุวัตถุประสงค์ของหน่วยงาน และให้เป็นไปตามแผนการบริหารจัดการความเสี่ยงที่กำหนดไว้

2.ติดตามประเมินผลการบริหารจัดการความเสี่ยงอย่างต่อเนื่องในระหว่างการปฏิบัติงาน หรือติดตามประเมินผลเป็นรายครั้ง หรือใช้ทั้งสองวิธีร่วมกัน กรณีพบข้อบกพร่องที่มีสาระสำคัญให้รายงานต่อนายกองค์การบริหารส่วนตำบลแก่งดินสอทันที

3. จัดทำรายงานผลตามแผนการบริหารจัดการความเสี่ยง เสนอต่อนายกองค์การบริหารส่วนตำบลแก่งดินสอ หรือนายอำเภอกบินทร์บุรีแล้วแต่กรณี เพื่อพิจารณาอย่างน้อยปีละ 1 ครั้ง โดยนายกองค์การบริหารส่วนตำบลแก่งดินสอ หรือนายอำเภอกบินทร์บุรีแล้วแต่กรณี สามารถกำหนดนโยบาย วิธีการและระยะเวลาการรายงานการบริหารจัดการความเสี่ยง

4.พิจารณาทบทวนแผนการบริหารจัดการความเสี่ยงให้สอดคล้องและเหมาะสมอย่างสม่ำเสมอ

5.ในกรณีที่กรมบัญชีกลาง ขอให้หน่วยงานของรัฐจัดส่งรายงานการจัดทำแผนการบริหารจัดการความเสี่ยง และรายงานการบริหารจัดการความเสี่ยงตามแผน หรือข้อมูลอื่นๆ เพิ่มเติมเกี่ยวกับกระบวนการบริหารจัดการความเสี่ยง ให้ผู้รับผิดชอบดำเนินการตามรูปแบบ วิธีการ และระยะเวลาที่กรมบัญชีกลางกำหนด

6.ให้ถือปฏิบัติตามคู่มือหรือแนวทางปฏิบัติเกี่ยวกับการบริหารจัดการความเสี่ยงตามที่กระทรวงการคลังกำหนด และสามารถพิจารณานำคู่มือหรือแนวทางปฏิบัติเกี่ยวกับการบริหารจัดการความเสี่ยงอื่นมาประยุกต์ใช้กับหน่วยงานตามเหมาะสม

-12-

**บทที่ ๔ การบริหารจัดการความเสี่ยง**

กระบวนการบริหารความเสี่ยง เป็นกระบวนการที่ใช้ในการระบุ วิเคราะห์ ประเมิน และจัดลำดับความเสี่ยงที่มีผลกระทบต่อการบรรลุวัตถุประสงค์ในการดำเนินงานขององค์กร รวมทั้งการจัดทำแผนบริหารจัดการความเสี่ยง โดยกำหนดแนวทางการควบคุมเพื่อป้องกันหรือลดความเสี่ยงให้อยู่ในระดับที่ยอมรับได้ ซึ่งองค์การบริหารส่วนตำบลแก่งดินสอ มีขั้นตอนหรือกระบวนการบริหารความเสี่ยง 6 ขั้นตอนหลัก ดังนี้

1. การระบุความเสี่ยง เป็นการระบุเหตุการณ์ใด ๆ ทั้งที่มีผลดีและผลเสียต่อการบรรลุวัตถุประสงค์ โดยต้องระบุได้ด้วยว่าเหตุการณ์นั้นจะเกิดขึ้นที่ไหน เมื่อใด และเกิดขึ้นได้อย่างไร

 2. ประเมินความเสี่ยง เป็นการวิเคราะห์ความเสี่ยงและจัดลำดับความเสี่ยง โดยพิจารณาจากการประเมินโอกาสที่จะเกิดความเสี่ยง และความรุนแรงของผลกระทบจากเหตุการณ์ความเสี่ยง โดยอาศัยเกณฑ์มาตรฐานที่ได้กำหนดไว้ ทำให้การตัดสินใจจัดการกับความเสี่ยงเป็นไปอย่างเหมาะสม

 ๓. จัดการความเสี่ยง เป็นการกำหนดมาตรการหรือแผนปฏิบัติในการจัดการและควบคุมความเสี่ยงที่สูง และสูงมาก ให้ลดลงอยู่ในระดับที่ยอมรับได้ สามารถปฏิบัติได้จริง และควรต้องพิจารณาถึงความคุ้มค่าในด้านค่าใช้จ่ายและต้นทุนที่ต้องใช้ลงทุนในการกำหนดมาตรการหรือแผนปฏิบัติการนั้น กับประโยชน์ที่จะได้รับด้วย

 4. รายงานและติดตามผล เป็นการรายงานและติดตามผลการดำเนินงานตามแผนบริหารความเสี่ยงที่ได้ดำเนินการทั้งหมดให้ฝ่ายบริหารรับทราบ

 5. ประเมินผลการบริหารความเสี่ยง เป็นการประเมินการบริหารความเสี่ยงประจำปี เพื่อให้มั่นใจว่าองค์กรมีการบริหารความเสี่ยงเป็นไปอย่างหมาะสม เพียงพอ ถูกต้อง และมีประสิทธิผล มาตรการหรือกลไกความเสี่ยงที่ดำเนินการสามารถลดและควบคุมความเสี่ยงที่เกิดขึ้นจริงและอยู่ในระดับที่ยอมรับได้ หรือต้องจัดหามาตรการหรือตัวควบคุมอื่นเพิ่มเติม เพื่อให้ความเสี่ยงที่ยังเหลืออยู่มีการจัดการให้อยู่ในระดับที่ยอมรับได้ และให้องค์กรมีการบริหารความเสี่ยงอย่างต่อเนื่อง

 6. ทบทวนการบริหารความเสี่ยง เป็นการทบทวนประสิทธิภาพของแนวทางการบริหารความเสี่ยงในทุกขั้นตอน เพื่อพัฒนาระบบให้ดียิ่งขึ้น

**กระบวนการบริหารความเสี่ยงขององค์การบริหารส่วนตำบลแก่งดินสอ**

****

-13-

**1. การระบุความเสี่ยง**

 เป็นกระบวนการที่ผู้บริหารและผู้ปฏิบัติงานร่วมกันระบุความเสี่ยงและปัจจัยเสี่ยง โดยต้องคำนึงถึงความเสี่ยงที่มีสาเหตุมาจากปัจจัยทั้งภายในและภายนอก ปัจจัยเหล่านี้มีผลกระทบต่อวัตถุประสงค์และเป้าหมายขององค์กร หรือผลการปฏิบัติงานทั้งในระดับองค์กรและระดับกิจกรรม ในการระบุปัจจัยเสี่ยงจะต้องพิจารณาว่ามีเหตุการณ์ใดหรือกิจกรรมใดของกระบวนการปฏิบัติงานที่อาจเกิดความผิดพลาด ความเสียหาย และไม่บรรลุวัตถุประสงค์ที่กำหนด รวมทั้งมีทรัพย์สินใดที่จำเป้นต้องได้รับการดูแลป้องกันรักษา ดังนั้น จึงต้องเข้าใจในความหมายของ “ความเสี่ยง” “ปัจจัยเสี่ยง” และ “ประเภทความเสี่ยง” ก่อนที่จะดำเนินการระบุความเสี่ยงได้อย่างเหมาะสม

 **1.1 ความเสี่ยง** หมายถึง เหตุการณ์หรือการกระทำใด ๆ ที่อาจเกิดขึ้นภายใต้สถานการณ์ที่ไม่แน่นอนและจะส่งผลกระทบหรือสร้างความเสียหายทั้งที่เป้นตัวเงินและไม่เป้นตัวเงิน หรือก่อให้เกิดความล้มเหลว หรือลดโอกาสที่จะบรรลุเป้าหมายตามภารกิจขององค์กร และเป้าหมายตามแผนการปฏิบัติงาน

 **1.2 ปัจจัยเสี่ยง** หมายถึง ต้นเหตุหรือสาเหตุที่มาของความเสี่ยง ที่จะทำให้ไม่บรรลุวัตถุประสงค์ที่กำหนดไว้ โดยต้องระบุได้ด้วยว่าเหตุการณ์นั้นจะเกิดที่ไหน เมื่อใด เกิดขึ้นได้อย่างไร และทำไม ทั้งนี้ สาเหตุของความเสี่ยงที่ระบุควรเป็นสาเหตุที่แท้จริง เพื่อจะได้วิเคราะห์และกำหนดมาตรการลดความเสี่ยงภายหลังได้อย่างถูกต้อง โดยปัจจัยเสี่ยงแบ่งได้ 2 ด้าน คือ

 ๑) ปัจจัยเสี่ยงภายนอก คือ ความเสี่ยงที่ไม่สามารถควบคุมได้โดยองค์กร เช่น นโยบายรัฐบาล กฎ ระเบียบ เศรษฐกิจ การเมือง สังคม เทคโนโลยี ภัยธรรมชาติ

 ๒) ปัจจัยเสี่ยงภายใน คือ ความเสี่ยงที่สามารถควบคุมได้โดยองค์กร เช่น กฎระเบียบข้อบังคับภายในองค์กร วัฒนธรรมองค์กร นโยบายการบริหารจัดการ บุคลากร กระบวนการปฏิบัติงาน ข้อมูล ระบบสารสนเทศ เครื่องมือ วัสดุอุปกรณ์

 **1.3 ประเภทความเสี่ยง** แบ่งออกเป็น 4 ประเภท ได้แก่

 **๑) ความเสี่ยงเชิงยุทธศาสตร์ (Strategic Risk)** หมายถึง ความเสี่ยงที่เกี่ยวข้องกับกลยุทธ์ เป้าหมาย พันธกิจ ขององค์กร ที่อาจก่อให้เกิดการเปลี่ยนแปลงหรือการไม่บรรลุผลตามเป้าหมายในแต่ละประเด็นยุทธศาสตร์

 **๒) ความเสี่ยงด้านการปฏิบัติงาน (Operational Risk)** หมายถึง ความเสี่ยงที่เกี่ยวข้องกับประเด็นปัญหาการปฏิบัติงานประจำวัน หรือการดำเนินงานปกติที่องค์กรต้องเผชิญ เพื่อให้บรรลุวัตถุประสงค์เชิงกลยุทธ์ เช่น การปฏิบัติงานไม่เป็นไปตามแผนปฏิบัติงาน โดยไม่มีผังการปฏิบัติงานที่ชัดเจน ไม่มีการมอบหมายอำนาจหน้าที่ความรับผิดชอบ บุคลากรขาดแรงจูงใจในการปฏิบัติงาน เป็นต้น

 **3) ความเสี่ยงด้านการเงิน (Financial Risk)** เป็นความเสี่ยงที่เกี่ยวข้องกับการบริหารและควบคุมทางการเงินและการงบประมาณขององค์กรให้เป็นไปอย่างมีประสิทธิผล ทั้งจากปัจจัยภายใน เช่น การเบิกจ่ายงบประมาณไม่ถูกต้อง เบิกจ่ายไม่เป็นไปตามแผน จัดสรรงบประมาณไม่เหมาะสมสอดคล้องกับการดำเนินงาน การทุจริตในการเบิกจ่าย และจากผลกระทบของปัจจัยภายนอก เช่น การโอนจัดสรรงบประมาณ การจัดเก็บรายได้ ข้อบังคับเกี่ยวกับการรายงานทางการเงิน และอุปสรรคของระเบียบ กฎหมาย ที่ไม่ชัดเจน อันนำไปสู่

การตรวจสอบทักท้วงจากหน่วยงานที่เกี่ยวข้อง เช่น สำนักงานตรวจเงินแผ่นดิน ป.ป.ช. คลังจังหวัด กรมบัญชีกลาง

-14-

 **4) ความเสี่ยงด้านการปฏิบัติตามกฎหมาย ระเบียบ ข้อบังคับ (Compliance Risk)** เป็นความเสี่ยงที่เกี่ยวข้องกับประเด็นข้อกฎหมาย ระเบียบ เช่น ความเสี่ยงที่เกิดจากการไม่สามารถปฏิบัติตามกฎระเบียบ หรือกฎหมาย หนังสือสั่งการที่เกี่ยวข้องได้ หรือกฎหมาย ระเบียบที่มีอยู่ ไม่เหมาะสม หรือเป็นอุปสรรคต่อการปฏิบัติงาน เป็นต้น

**การระบุความเสี่ยง (ปีงบประมาณ 2566)**

**องค์การบริหารส่วนตำบลแก่งดินสอ อำเภอนาดี จังหวัดปราจีนบุรี**

|  |  |  |  |
| --- | --- | --- | --- |
| **ความเสี่ยง** | **ผลกระทบ/ความเสียหายที่จะเกิดขึ้น** | **ปัจจัย/สาเหตุ** | **ประเภทความเสี่ยง** |
| 1. การใช้ดุลพินิจของผู้มีอำนาจในการอนุญาต อนุมัติ ต่างๆ | หากผู้มีอำนาจไม่ยึดหลักความถูกต้อง ย่อมเกิดความไม่เป็นธรรมต่อพนักงานส่วนตำบล | ปัจจัยภายใน- การนำระบบอุปถัมภ์มาใช้ในการปฏิบัติราชการ- การแบ่งพรรคแบ่งพวกของพนักงานส่วนตำบล- ความไม่ยุติธรรมของผู้มีอำนาจในการตัดสินใจ สั่งการ | ความเสี่ยงด้านการปฏิบัติงาน (O) |
| 2. ความผิดพลาดในการปฏิบัติงาน เนื่องจากขาดรู้ความเข้าใจในระเบียบ กฎหมายที่นำไปใช้ในการปฏิบัติงาน | ปฏิบัติงานผิดพลาด ไม่เป็นไปตามระเบียบ กฎหมาย อันนำไปสู่ปัญหากับหน่วยตรวจสอบ | ปัจจัยภายนอก- กฎหมาย ระเบียบ ที่ออกมาไม่มีความชัดเจนในการปฏิบัติ- หน่วยงานที่ออกกฎหมาย ระเบียบ ไม่มีการให้ความรู้ก่อนการบังคับใช้ปัจจัยภายใน- พนักงานส่วนตำบลไม่สนใจอ่านระเบียบ กฎหมาย- ไม่มีการจัดทำหรือรวบรวมองค์ความรู้ในหน่วยงาน | ความเสี่ยงด้านการปฏิบัติตามกฎหมาย ระเบียบ ข้อบังคับ (C) |
| 3. การทุจริตในการเบิกจ่ายต่างๆ | ราชการได้รับความเสียหายจากเงินที่ถูกทุจริต | ปัจจัยภายใน- ขาดการควบคุม ตรวจสอบอย่างเข้มงวด- ระบบตรวจสอบไม่รัดกุมพอที่จะปิดช่องว่างการทุจริต | ความเสี่ยงด้านการเงิน (F) |
| 4. วางแผนการพัฒนาไม่ถูกต้อง เหมาะสม สอดคล้องกับปัญหาและความต้องการของประชาชน | ปัญหาความเดือดร้อนไม่ได้รับการแก้ไข มีการประท้วง ร้องเรียน | ปัจจัยภายใน- ผู้บริหารวางแผนพัฒนาโดยยึดจากความต้องการของตนเอง พรรคพวก ฐานเสียง และผลประโยชน์ที่ตนเองจะได้รับ | ความเสี่ยงเชิงยุทธศาสตร์ (S) |

-15-

|  |  |  |  |
| --- | --- | --- | --- |
| **ความเสี่ยง** | **ผลกระทบ/ความเสียหายที่จะเกิดขึ้น** | **ปัจจัย/สาเหตุ** | **ประเภทความเสี่ยง** |
| 5. การจัดซื้อจัดจ้างและการบริหารพัสดุ เป็นไปอย่างไม่ถูกต้อง | - จัดซื้อผิดระเบียบ- ได้วัสดุครุภัณฑ์ที่ไม่มีคุณภาพ ไม่ตรงตามความต้องการใช้งาน- มีการทุจริต งบประมาณของทางราชการเสียหาย | ปัจจัยภายนอก- ระเบียบกฎหมายฉบับใหม่ออกมาบังคับใช้จำนวนมาก- มีการปรับเปลี่ยนระเบียบ กฎหมายตลอดเวลาปัจจัยภายใน- การขาดความรู้ความเข้าใจของผู้ปฏิบัติ- พนักงานผู้มีหน้าที่จัดซื้อจัดจ้างทุจริต รับผลประโยชน์จากผู้ขาย ผู้รับจ้าง | ความเสี่ยงด้านการปฏิบัติตามกฎหมาย ระเบียบ ข้อบังคับ (C) |
| 6. การนำทรัพย์สินของทางราชการไปใช้ประโยชน์ส่วนตัว | เกิดการทุจริต เกิดความสิ้นเปลืองโดยที่ราชการไม่ได้รับประโยชน์ | ปัจจัยภายใน- ขาดการควบคุม ตรวจสอบอย่างเคร่งครัด- ผู้ปฏิบัติทุจริต | ความเสี่ยงด้านการเงิน (F) |
| 7. การปฏิบัติหน้าที่โดยมิชอบหรือละเว้นการปฏิบัติหน้าที่ | - ราชการได้รับความเสียหายจากการปฏิบัติหรือละเว้นการปฏิบัติ- ประชาชนได้รับความเดือดร้อน เสียหาย | ปัจจัยภายใน- ขาดการควบคุม ตรวจสอบอย่างเข้มงวด- ระบบตรวจสอบไม่รัดกุมพอที่จะปิดช่องว่างการทุจริต- ผู้ปฏิบัติขาดจิตสำนึกในการเป็นข้าราชการที่ดี | ความเสี่ยงด้านการปฏิบัติงาน (O) |
| 8. โครงการก่อสร้างพื้นฐานไม่มีคุณภาพ ไม่ได้ใช้ประโยชน์ | สิ้นเปลืองและสูญเสียงบประมาณในการก่อสร้าง การซ่อมแซมบำรุงรักษา | ปัจจัยภายใน- ผู้ปฏิบัติงานไม่คำนึงถึงประโยชน์ของทางราชการ- ผู้ปฏิบัติงานมีผลประโยชน์ในงานที่ทำ | ความเสี่ยงด้านการปฏิบัติงาน (O) |
| 9. การจ่ายเบี้ยยังชีพไม่ถูกต้องตามระเบียบ กฎหมาย | งบประมาณที่ต้องจ่ายไปให้กับผู้ที่ไม่มีสิทธิ์ได้รับ | ปัจจัยภายใน- ผู้ปฏิบัติงานบกพร่อง ไม่ตรวจสอบคุณสมบัติของผู้ขอรับเบี้ยยังชีพให้เป็นไปตามระเบียบ กฎหมาย | ความเสี่ยงด้านการเงิน (F) |
| 10. เกิดสาธารณภัยในพื้นที่ | บ้านเรือนประชาชนได้รับความเสียหาย เกิดการสูญเสียทรัพย์สินและชีวิตของประชาชน | ปัจจัยภายนอก- สภาพดิน ฟ้า อากาศปัจจัยภายใน- อุบกรณ์ เครื่องมือเครื่องใช้ กระแสไฟฟ้า | ความเสี่ยงด้านการปฏิบัติงาน (O) |

-16-

**๒. การประเมินความเสี่ยง**

 การประเมินความเสี่ยงเป็นกระบวนการที่ประกอบด้วย การวิเคราะห์ การประเมิน และการจัดระดับความเสี่ยง ที่มีผลกระทบต่อการบรรลุวัตถุประสงค์ของกระบวนการทำงานขององค์การบริหารส่วนตำบลแก่งดินสอ ซึ่งประกอบด้วย ๔ ขั้นตอน ดังนี้

 **2.1 การกำหนดเกณฑ์การประเมิน** เป็นการกำหนดเกณฑ์ที่จะใช้ในการประเมินความเสี่ยง ได้แก่ ระดับโอกาสที่จะเกิดความเสี่ยง ระดับความรุนแรงของผลกระทบ และระดับของความเสี่ยง โดยคณะทำงานบริหารความเสี่ยงได้กำหนดเกณฑ์การให้คะแนน ระดับโอกาสที่จะเกิดความเสี่ยง และระดับความรุนแรงของผลกระทบ ไว้ 5 ระดับ คือ น้อยมาก น้อย ปานกลาง สูง และสูงมาก ดังนี้

|  |  |
| --- | --- |
| ประเด็นที่พิจารณา | ระดับคะแนน |
| 1 = น้อยที่สุด | 2 = น้อย | 3 = ปานกลาง | 4 = สูง | 5 = สูงมาก |
| โอกาสที่จะเกิดความเสี่ยง |
| ความถี่ในการเกิดเหตุการณ์หรือข้อผิดพลาดในการปฏิบัติงาน(ครั้ง) | 5 ปี/ครั้ง | 2-3 ปี/ครั้ง | 1 ปี/ครั้ง | 1-6 เดือน/ครั้งไม่เกิน 5 ครั้ง/ปี | 1 เดือน/ครั้งหรือมากกว่า |
| โอกาสที่จะเกิดเหตุการณ์ | น้อยที่สุด | น้อย | ปานกลาง | สูง | สูงมาก |
| ความรุนแรงและผลกระทบ |
| มูลค่าความเสียหาย | น้อยกว่า 10,000 บาท | 10,000-50,000 บาท | 50,000 – 100,000 บาท | 100,000 – 500,000 บาท | มากกว่า 500,000 บาท |
| อันตรายต่อชีวิต | เดือดร้อนรำคาญ | บาดเจ็บเล็กน้อย | บาดเจ็บต้องรักษา | บาดเจ็บสาหัส | เสียชีวิต |
| ผลกระทบต่อภาพลักษณ์ขององค์กร | น้อยที่สุด | น้อย | ปานกลาง | สูง | สูงมาก |

-17-

ส่วนระดับของความเสี่ยง จะพิจารณาจากความสัมพันธ์ระหว่างโอกาสที่จะเกิดความเสี่ยงและผลกระทบต่อความเสี่ยงขององค์กร ว่าจะก่อให้เกิดความเสี่ยงในระดับใด โดยกำหนดเกณฑ์ไว้ 4 ระดับ ได้แก่ สูงมาก สูง ปานกลาง และต่ำ

|  |  |  |  |  |  |  |  |
| --- | --- | --- | --- | --- | --- | --- | --- |
| ความรุนแรงของผลกระทบ | 5 |  |  |  |  |  | สูงมาก |
| 4 |  |  |  |  |  |
| 3 |  |  |  |  |  | สูง |
| 2 |  |  |  |  |  | ปานกลาง |
| 1 |  |  |  |  |  | ต่ำ |
|  | 1 | 2 | 3 | 4 | 5 |  |
|  | โอกาสที่จะเกิดความเสี่ยง |  |

 **2.2 การประเมินโอกาสและผลกระทบของความเสี่ยง** เป็นการนำความเสี่ยงและปัจจัยเสี่ยงแต่ละปัจจัยที่ระบุไว้มาประเมินโอกาสที่จะเกิดเหตุการณ์ความเสี่ยงต่าง ๆ และประเมินระดับความรุนแรงของผลกระทบหรือมูลค่าความเสียหายจากความเสี่ยง เพื่อให้เห็นระดับความเสี่ยงที่แตกต่างกัน ทำให้สามารถกำหนดการควบคุมความเสี่ยงได้อย่างเหมาะสม ซึ่งจะช่วยให้วางแผนและจัดสรรทรัพยากรได้อย่างถูกต้องภายใต้งบประมาณ กำลังคน หรือเวลาที่มีจำกัด โดยอาศัยเกณฑ์มาตรฐานที่กำหนดไว้ข้างต้น ซึ่งมีขั้นตอนการดำเนินการ ดังนี้

 ๑) พิจารณาโอกาส/ความถี่ในการเกิดเหตุการณ์ต่าง ๆ ว่ามีโอกาส/ความถี่ที่จะเกิดขึ้นมากน้อยเพียงใด ตามเกณฑ์มาตรฐานที่กำหนด

 ๒) พิจารณาความรุนแรงของผลกระทบความเสี่ยง ที่มีผลต่อหน่วยงานว่ามีระดับความรุนแรง หรือมีความเสียหายเพียงใด ตามเกณฑ์มาตรฐานที่กำหนด

 **2.3 การวิเคราะห์ความเสี่ยง** เมื่อพิจารณาโอกาส/ความถี่ที่จะเกิดเหตุการณ์ความเสี่ยง และความรุนแรงของผลกระทบของแต่ละปัจจัยเสี่ยงแล้ว ให้นำผลที่ได้มาพิจารณาความสัมพันธ์ระหว่างโอกาสที่จะเกิดความเสี่ยง และผลกระทบความเสี่ยง ว่าก่อให้เกิดระดับของความเสี่ยงในระดับใด

 ระดับความเสี่ยง = โอกาสในการเกิดเหตุการณ์ต่าง ๆ x ความรุนแรงของเหตุการณ์ต่าง ๆ ซึ่งจัดแบ่งเป็น 4 ระดับ สามารถแสดงเป็นแผนภูมิความเสี่ยง แบ่งพื้นที่เป็น 4 ส่วน ซึ่งใช้เกณฑ์ในการจัดแบ่ง ดังนี้

-18-

|  |  |  |  |  |  |  |  |
| --- | --- | --- | --- | --- | --- | --- | --- |
| ความรุนแรงของผลกระทบ | 5 | 5 | 10 | 15 | 20 | 25 | สูงมาก |
| 4 | 4 | 8 | 12 | 16 | 20 |
| 3 | 3 | 6 | 9 | 12 | 15 | สูง |
| 2 | 2 | 4 | 6 | 8 | 10 | ปานกลาง |
| 1 | 1 | 2 | 3 | 4 | 5 | ต่ำ |
|  | 1 | 2 | 3 | 4 | 5 |  |
|  | โอกาสที่จะเกิดความเสี่ยง |  |

1) ระดับความเสี่ยงต่ำ คือ คะแนนระดับความเสี่ยง 1-5 คะแนน โดยทั่วไปความเสี่ยงในระดับนี้ให้ถือว่าเป็นความเสี่ยงที่ไม่มีนัยสำคัญต่อการดำเนินงาน ความเสี่ยงที่เกิดขึ้นนั้นสามารถยอมรับได้ภายใต้การควบคุมที่มีอยู่ในปัจจุบัน ซึ่งไม่ต้องดำเนินการใด ๆ เพิ่มเติม

2) ระดับความเสี่ยงปานกลาง คะแนนระดับความเสี่ยง 6-10 คะแนน เป็นความเสี่ยงที่ยอมรับได้ แต่ต้องมีแผนควบคุมความเสี่ยง ความเสี่ยงในระดับนี้ให้ถือว่าเป็นความเสี่ยงที่ยอมรับได้ แต่ต้องมีการจัดการเพิ่มเติม

3) ระดับความเสี่ยงสูง คะแนนระดับความเสี่ยง 11-16 คะแนน ต้องมีแผนลดความเสี่ยง เพื่อให้ความเสี่ยงนั้นลดลงให้อยู่ในระดับที่ยอมรับได้

4) ระดับความเสี่ยงสูงมาก คะแนนระดับความเสี่ยง 17-25 คะแนน ต้องมีแผนลดความเสี่ยงและประเมินซ้ำ หรืออาจต้องถ่ายโอนความเสี่ยง

**การประเมินความเสี่ยง (ปีงบประมาณ 2567)**

 -19-

**องค์การบริหารส่วนตำบลแก่งดินสอ อำเภอนาดี จังหวัดปราจีนบุรี**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ความเสี่ยง | ผลกระทบ/ความเสียหายที่จะเกิดขึ้น | ปัจจัย/สาเหตุ | ประเภทความเสี่ยง | โอกาส/ความถี่ | ผลกระทบความรุนแรง | คะแนนความเสี่ยง | ระดับความเสี่ยง | ผู้รับผิดชอบ |
| 1. การใช้ดุลพินิจของผู้มีอำนาจในการอนุญาต อนุมัติ ต่างๆ | หากผู้มีอำนาจไม่ยึดหลักความถูกต้อง ย่อมเกิดความไม่เป็นธรรมต่อพนักงานส่วนตำบล | ปัจจัยภายใน- การนำระบบอุปถัมภ์มาใช้ในการปฏิบัติราชการ- การแบ่งพรรคแบ่งพวกของพนักงานส่วนตำบล- ความไม่ยุติธรรมของผู้มีอำนาจในการตัดสินใจ สั่งการ | ความเสี่ยงด้านการปฏิบัติงาน (O) |  |  |  |  |  |
| 2. ความผิดพลาดในการปฏิบัติงาน เนื่องจากขาดรู้ความเข้าใจในระเบียบ กฎหมายที่นำไปใช้ในการปฏิบัติงาน | ปฏิบัติงานผิดพลาด ไม่เป็นไปตามระเบียบ กฎหมาย อันนำไปสู่ปัญหากับหน่วยตรวจสอบ | ปัจจัยภายนอก- กฎหมาย ระเบียบ ที่ออกมาไม่มีความชัดเจนในการปฏิบัติ- หน่วยงานที่ออกกฎหมาย ระเบียบ ไม่มีการให้ความรู้ก่อนการบังคับใช้ปัจจัยภายใน- พนักงานส่วนตำบลไม่สนใจอ่านระเบียบ กฎหมาย- ไม่มีการจัดทำหรือรวบรวมองค์ความรู้ในหน่วยงาน | ความเสี่ยงด้านการปฏิบัติตามกฎหมาย ระเบียบ ข้อบังคับ (C) |  |  |  |  |  |
| 3. การทุจริตในการเบิกจ่ายต่างๆ | ราชการได้รับความเสียหายจากเงินที่ถูกทุจริต | ปัจจัยภายใน- ขาดการควบคุม ตรวจสอบอย่างเข้มงวด- ระบบตรวจสอบไม่รัดกุมพอที่จะปิดช่องว่างการทุจริต | ความเสี่ยงด้านการเงิน (F) |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ความเสี่ยง** | **ผลกระทบ/ความเสียหายที่จะเกิดขึ้น** | **ปัจจัย/สาเหตุ** | **ประเภทความเสี่ยง** | โอกาส/ความถี่ | ผลกระทบความรุนแรง | คะแนนความเสี่ยง | ระดับความเสี่ยง | ผู้รับผิดชอบ |
| 4. วางแผนการพัฒนาไม่ถูกต้อง เหมาะสม สอดคล้องกับปัญหาและความต้องการของประชาชน | ปัญหาความเดือดร้อนไม่ได้รับการแก้ไข มีการประท้วง ร้องเรียน | ปัจจัยภายใน- ผู้บริหารวางแผนพัฒนาโดยยึดจากความต้องการของตนเอง พรรคพวก ฐานเสียง และผลประโยชน์ที่ตนเองจะได้รับ | ความเสี่ยงเชิงยุทธศาสตร์ (S) |  |  |  |  |  |
| 5. การจัดซื้อจัดจ้างและการบริหารพัสดุ เป็นไปอย่างไม่ถูกต้อง | - จัดซื้อผิดระเบียบ- ได้วัสดุครุภัณฑ์ที่ไม่มีคุณภาพ ไม่ตรงตามความต้องการใช้งาน- มีการทุจริต งบประมาณของทางราชการเสียหาย | ปัจจัยภายนอก- ระเบียบกฎหมายฉบับใหม่ออกมาบังคับใช้จำนวนมาก- มีการปรับเปลี่ยนระเบียบ กฎหมายตลอดเวลาปัจจัยภายใน- การขาดความรู้ความเข้าใจของผู้ปฏิบัติ- พนักงานผู้มีหน้าที่จัดซื้อจัดจ้างทุจริต รับผลประโยชน์จากผู้ขาย ผู้รับจ้าง | ความเสี่ยงด้านการปฏิบัติตามกฎหมาย ระเบียบ ข้อบังคับ (C) |  |  |  |  |  |
| 6. การนำทรัพย์สินของทางราชการไปใช้ประโยชน์ส่วนตัว | เกิดการทุจริต เกิดความสิ้นเปลืองโดยที่ราชการไม่ได้รับประโยชน์ | ปัจจัยภายใน- ขาดการควบคุม ตรวจสอบอย่างเคร่งครัด- ผู้ปฏิบัติทุจริต | ความเสี่ยงด้านการเงิน (F) |  |  |  |  |  |

-20-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ความเสี่ยง** | **ผลกระทบ/ความเสียหายที่จะเกิดขึ้น** | **ปัจจัย/สาเหตุ** | **ประเภทความเสี่ยง** | โอกาส/ความถี่ | ผลกระทบความรุนแรง | คะแนนความเสี่ยง | ระดับความเสี่ยง | ผู้รับผิดชอบ |
| 7. การปฏิบัติหน้าที่โดยมิชอบหรือละเว้นการปฏิบัติหน้าที่ | - ราชการได้รับความเสียหายจากการปฏิบัติหรือละเว้นการปฏิบัติ- ประชาชนได้รับความเดือดร้อน เสียหาย | ปัจจัยภายใน- ขาดการควบคุม ตรวจสอบอย่างเข้มงวด- ระบบตรวจสอบไม่รัดกุมพอที่จะปิดช่องว่างการทุจริต- ผู้ปฏิบัติขาดจิตสำนึกในการเป็นข้าราชการที่ดี | ความเสี่ยงด้านการปฏิบัติงาน (O) |  |  |  |  |  |
| 8. โครงการก่อสร้างพื้นฐานไม่มีคุณภาพ ไม่ได้ใช้ประโยชน์ | สิ้นเปลืองและสูญเสียงบประมาณในการก่อสร้าง การซ่อมแซมบำรุงรักษา | ปัจจัยภายใน- ผู้ปฏิบัติงานไม่คำนึงถึงประโยชน์ของทางราชการ- ผู้ปฏิบัติงานมีผลประโยชน์ในงานที่ทำ | ความเสี่ยงด้านการปฏิบัติงาน (O) |  |  |  |  |  |
| 9. การจ่ายเบี้ยยังชีพไม่ถูกต้องตามระเบียบ กฎหมาย | งบประมาณที่ต้องจ่ายไปให้กับผู้ที่ไม่มีสิทธิ์ได้รับ | ปัจจัยภายใน- ผู้ปฏิบัติงานบกพร่อง ไม่ตรวจสอบคุณสมบัติของผู้ขอรับเบี้ยยังชีพให้เป็นไปตามระเบียบ กฎหมาย | ความเสี่ยงด้านการเงิน (F) |  |  |  |  |  |
| 10. เกิดสาธารณภัยในพื้นที่ | บ้านเรือนประชาชนได้รับความเสียหาย เกิดการสูญเสียทรัพย์สินและชีวิตของประชาชน | ปัจจัยภายนอก- สภาพดิน ฟ้า อากาศปัจจัยภายใน- อุปกรณ์ เครื่องมือเครื่องใช้ กระแสไฟฟ้า | ความเสี่ยงด้านการปฏิบัติงาน (O) |  |  |  |  |  |

-21-

-22-

**๓. การจัดการความเสี่ยง**

 เป็นการกำหนดแนวทางตอบสนองความเสี่ยง ซึ่งมีหลายวิธีและสามารถปรับเปลี่ยนให้เหมาะสมกับสถานการณ์ ขึ้นอยู่กับดุลพินิจของผู้รับผิดชอบ แต่วิธีการจัดการความเสี่ยงต้องคุ้มค่ากับการลดระดับผลกระทบที่เกิดจากความเสี่ยงนั้น โดยทางเลือกหรือวิธีการจัดการความเสี่ยงประกอบด้วย 4 แนวทางหลัก คือ

 ๑) การยอมรับ หมายถึง การที่ความเสี่ยงนั้นสามารถยอมรับได้ภายใต้การควบคุมที่ทีอยู่ ซึ่งไม่ต้องดำเนินการใด ๆ เช่น กรณีที่มีความเสี่ยงในระดับไม่รุนแรงและไม่คุ้มค่าที่จะดำเนินการใด ๆ ให้ขออนุมัติหลักการรับความเสี่ยงไว้และไม่ดำเนินการใด ๆ แต่ควรมีมาตรการติดตามอย่างใกล้ชิดเพื่อรองรับผลที่จะเกิดขึ้น

 2) การลดหรือควบคุมความเสี่ยง หมายถึง การลดโอกาสที่จะเกิดขึ้น หรือลดความเสียหาย โดยการจัดระบบการควบคุม หรือเปลี่ยนแปลงขั้นตอนบางส่วนของกิจกรรมหรือโครงการที่นำไปสู่เหตุการณ์ที่เป็นความเสี่ยง เพื่อให้มีการควบคุมที่เพียงพอและเหมาะสม เช่น การปรับปรุงกระบวนการดำเนินงาน การจัดอบรมเพิ่มทักษะในการทำงาน และการจัดทำคู่มือการปฏิบัติงาน เป็นต้น

 3) การหยุดหรือหลีกเลี่ยงความเสี่ยง หมายถึง ความเสี่ยงที่ไม่สามารถยอมรับและต้องจัดการให้ความเสี่ยงนั้นไปอยู่นอกเหนือจากเงื่อนไขการดำเนินงาน โดยมีวิธีการจัดการความเสี่ยงในกลุ่มนี้ เช่น การหยุดหรือยกเลิกการดำเนินงานหรือกิจกรรมที่ก่อให้เกิดความเสี่ยงนั้น

 4) การถ่ายโอนความเสี่ยง หมายถึง ความเสี่ยงที่สามารถโอนไปให้ผู้อื่นได้ เช่น การทำประกันภัย ประกันทรัพย์สิน กับบริษัทประกัน การจ้างบุคคลภายนอกหรือการจ้างบริษัทภายนอกมาจัดการในงานบางอย่างแทน เช่น งานออกแบบถนน อาคาร สิ่งปลูกสร้างต่างๆ

**4. การรายงานและติดตามผล**

 หลังจากจัดทำแผนบริหารความเสี่ยงและมีการดำเนินงานตามแผนแล้ว จะต้องมีการรายงานและติดตามผลเป็นระยะ เพื่อให้เกิดความมั่นใจว่าได้มีการดำเนินงานไปอย่างถูกต้องและเหมาะสม โดยมีเป้าหมายในการติดตามผล คือ เป็นการประเมินคุณภาพและความเหมาะสมของวิธีการจัดการความเสี่ยง รวมทั้งติดตามผลการจัดการความเสี่ยงที่ได้มีการดำเนินการไปแล้วว่าบรรลุวัตถุประสงค์ของการบริหารความเสี่ยงหรือไม่ โดยหน่วยงานต้องสอบทานดูว่า วิธีการบริหารจัดการความเสี่ยงใดมีประสิทธิภาพดีก็ให้ดำเนินการต่อไป หรือวิธีการบริหารจัดการความเสี่ยงดึควรปรับเปลี่ยน และนำผลการติดตามไปรายงานให้ฝ่ายบริหารทราบตามแบบรายงานที่ได้กล่าวไว้ข้างต้น ทั้งนี้ กระบวนการสอบทานอาจกำหนดข้อมูลที่ต้องติดตาม พร้อมทั้งความถี่ในการติดตามผล โดยสามารถติดตามผลได้ใน 2 ลักษณะ คือ

 1) การติดตามผลเป็นรายครั้ง เป็นการติดตามตามรอบระยะเวลาที่กำหนด เช่น ทุก 3 เดือน ทุก 6 เดือน ทุก 9 เดือน หรือทุกสิ้นปี เป็นต้น

 2) การติดตามผลในระหว่างการปฏิบัติงาน เป็นการติดตามที่รวมอยู่ในการดำเนินงานต่างๆ ตามปกติของหน่วยงาน

-23-

**5. การประเมินผลการบริหารความเสี่ยง**

 คณะทำงานบริหารความเสี่ยงจะต้องทำสรุปรายงานผลและประเมินผลการบริหารความเสี่ยงประจำปีต่อนายกเทศมนตรีตำบลกบินทร์ เพื่อให้มั่นใจว่าองค์การบริหารส่วนตำบลแก่งดินสอมีการบริหารความเสี่ยงเป็นไปอย่างเหมาะสม เพียงพอ ถูกต้อง และมีประสิทธิผล มาตรการหรือกลไกการควบคุมความเสี่ยงที่ดำเนินการสามารถลดและควบคุมความเสี่ยงที่เกิดขึ้นได้จริงและอยู่ในระดับที่ยอมรับได้ หรือต้องจัดหามาตรการหรือตัวควบคุมอื่นเพิ่มเติม เพื่อให้ความเสี่ยงที่ยังเหลืออยู่หลังมีการจัดการ อยู่ในระดับที่ยอมรับได้ และให้องค์กรมีการบริหารความเสี่ยงอย่างต่อเนื่องจนเป็นวัฒนธรรมในการปฏิบัติงาน

**6. การทบทวนการบริหารความเสี่ยง**

การทบทวนแผนการบริหารความเสี่ยง เป็นการทบทวนประสิทธิภาพของแนวการบริหารความเสี่ยงในทุกขั้นตอน เพื่อการปรับปรุงและพัฒนาแผนงานในการบริหารความเสี่ยงให้ทันสมัยและเหมาะสมกับการปฏิบัติงานจริงเป็นประจำทุกปี

 ในปีงบประมาณ พ.ศ. 2567 องค์การบริหารส่วนตำบลแก่งดินสอ ได้ดำเนินการวิเคราะห์และจัดทำแผนบริหารความเสี่ยงเพื่อเตรียมการรองรับสภาวะการเปลี่ยนแปลงที่จะเกิดขึ้น โดยพิจารณาจากภารกิจ อำนาจหน้าที่ ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และระเบียบ กฎหมายต่าง ๆ ที่กำหนดให้เป็นภารกิจขององค์กรปกครองส่วนท้องถิ่น ประกอบกับพิจารณาจากผลการปฏิบัติงานที่ผ่านมา นำมาคัดเลือกความเสี่ยงเพื่อกำหนดมาตรการหรือแผนปฏิบัติการในการจัดการและควบคุมความเสี่ยง เพื่อป้องกันไม่ให้เกิดผลกระทบต่อเป้าหมายการปฏิบัติราชการขององค์การบริหารส่วนตำบลแก่งดินสอ โดยแผนบริหารความเสี่ยงประจำปี 2567 ขององค์การบริหารส่วนตำบลแก่งดินสอมีองค์ประกอบที่สำคัญ ดังนี้

-24-

**บทที่ ๕ แผนบริหารความเสี่ยง**

1. ความเสี่ยง

2. ระดับความเสี่ยง

3. กิจกรรมการควบคุม/จัดการความเสี่ยง

4. วัตถุประสงค์

5. ระยะเวลาดำเนินการ

6. ผลสำเร็จที่คาดหวัง

7. งบประมาณ

8. ผู้รับผิดชอบ

9. ระดับความเสี่ยงที่คาดหวัง

**แผนการบริหารความเสี่ยง ปีงบประมาณ 2567**

 -25-

**องค์การบริหารส่วนตำบลแก่งดินสอ อำเภอนาดี จังหวัดปราจีนบุรี**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ความเสี่ยง | ระดับความเสี่ยง | กิจกรรมการควบคุม/จัดการความเสี่ยง | วัตถุประสงค์ | ระยะเวลาดำเนินการ | ผลสำเร็จที่คาดหวัง | งบประมาณ(บาท) | ผู้รับผิดชอบ | ระดับความเสี่ยงที่คาดหวังภายหลังดำเนินการจัดการความเสี่ยง |
| โอกาส/ความถี่ | ผลกระทบ/ความรุนแรง | คะแนนรวม |
| ความเสี่ยงด้านการปฏิบัติงาน (Operational Risk) |
| 1. การใช้ดุลพินิจของผู้มีอำนาจในการอนุญาต อนุมัติ ต่างๆ | 10 | การพิจารณาอนุญาต อนุมัติ ยึดหลักกฎหมาย ระเบียบ อย่างเคร่งครัด | เพื่อให้เกิดความเป็นธรรม และความถูกต้อง | ม.ค.-ก.ย.2567 | การพิจารณาอนุญาต อนุมัติ มีความรวดเร็ว ถูกต้อง | - | ทุกกอง | 1 | 5 | 5 |
| ๒. การปฏิบัติหน้าที่โดยมิชอบหรือละเว้นการปฏิบัติหน้าที่ | 10 | กำกับดูแล ควบคุมการปฏิบัติงาน ให้ถูกต้องตามกฎหมาย | - เพื่อให้องค์กรปลอดการทุจริต - เพื่อให้ประชาชนได้รับบริการที่ดี | ม.ค.-ก.ย.2567 | การปฏิบัติงานโปร่งใส ตรวจสอบได้ | - | ทุกกอง | 1 | 5 | 5 |
| 3. โครงการก่อสร้างพื้นฐานไม่มีคุณภาพ ไม่ได้ใช้ประโยชน์ | 10 | ตั้งคณะกรรมการตรวจรับงานจ้าง | เพื่อให้โครงการก่อสร้างทุกโครงการใช้ประโยชน์อย่างคุ้มค่า | ม.ค.-ก.ย.2567 | โครงการก่อสร้างทุกโครงการได้ใช้ประโยชน์ และแก้ไขปัญหาของประชาชนได้ | - | กองช่าง | 1 | 5 | 5 |
| 4.โครงสร้างพื้นฐาน งานวางระบบผังเมือง งานระบบข้อมูลและแผนที่เส้นทางคมนาคม | 10 | แต่งตั้งเจเหน้าที่รับผิดชอบระบบข้อมูลเส้นทางคมนาคมในระบบฯ | เพื่อให้ข้อมูลในระบบครบถ้วนสามารถวิเคราะห์ปัญหาได้ถูกต้อง | ม.ค.-ก.ย.2567 | หน่วยงานมีข้อมูลเส้นทางคมนาคมครบถ้วนถูกต้อ | - | กองช่าง | 2 | 5 | 5 |
| 5. เกิดเหตุสาธารณภัยในพื้นที่ | 10 | - จัดทำแผนป้องกันบรรเทาสาธารณภัย- จัดตั้งศูนย์ช่วยเหลือประชาชน | เพื่อช่วยเหลือประชาชนได้ทันที | ม.ค.-ก.ย.2567 | ประชาชนที่ประสบเหตุได้รับความช่วยเหลือทันท่วงที | 400,000 | สป. | 2 | 4 | 8 |

-26-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ความเสี่ยง | ระดับความเสี่ยง | กิจกรรมการควบคุม/จัดการความเสี่ยง | วัตถุประสงค์ | ระยะเวลาดำเนินการ | ผลสำเร็จที่คาดหวัง | งบประมาณ(บาท) | ผู้รับผิดชอบ | ระดับความเสี่ยงที่คาดหวังภายหลังดำเนินการจัดการความเสี่ยง |
| โอกาส/ความถี่ | ผลกระทบ/ความรุนแรง | คะแนนรวม |
| ความเสี่ยงด้านการปฏิบัติตามกฎหมาย ระเบียบ ข้อบังคับ (Compliance Risk) |
| 6. ความผิดพลาดในการปฏิบัติงาน เนื่องจากขาดรู้ความเข้าใจในระเบียบ กฎหมายที่นำไปใช้ในการปฏิบัติงาน | 15 | ส่งพนักงานเข้ารับการอบรม | เพื่อให้ปฏิบัติงานได้ถูกต้อง | ม.ค.-ก.ย.2567 | ไม่เกิดความผิดพลาดในการปฏิบัติงาน | 100,000 | ทุกกอง | 1 | 5 | 5 |
| 7. การจัดซื้อจัดจ้างและการบริหารพัสดุ เป็นไปอย่างไม่ถูกต้อง | 15 | ส่งพนักงานเข้ารับการอบรม | เพื่อให้ปฏิบัติงานได้ถูกต้อง | ม.ค.-ก.ย.2567 | ไม่เกิดความผิดพลาดในการปฏิบัติงาน | 100,000 | กองคลัง | 1 | 5 | 5 |
| 8. การเบิกจ่ายค่าตอบแทนการปฏิบัติงานนอเวลาราชการ/ค่าเดินทางไปราชการ อบรม สัมมนา | 10 | จัดทำคำสั่ง/จัดทำคู่มือระเบียบกฎหมายที่เกี่ยวข้อง | เพื่อให้การปฏิบัติงานได้ถูกต้องไม่เกิดข้อผิดพลาด | ต.ค.-ก.ย.2567 | ไม่เกิดความผิดพลาดในการปฏิบัติงาน | 200,000 | ทุกกอง | 2 | 5 | 5 |
| 9. การละเว้นหรือการปฏิบัติหน้าที่โดยมิชอบของเจ้าหน้าที่ | 10 | อบรม/ประชุม/ให้พนักงานเข้าใจในบทบาทหน้าที่ตนเอง | เพื่อไม่ให้เกิดความเสียหายแก่ราชการ | ต.ค.-ก.ย.2567 | การปฏิบัติงานไม่เอื้อประดยชน์ต่อตนเองและคนอื่น |  | ทุกกอง | 2 | 5 | 5 |

-27-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ความเสี่ยง | ระดับความเสี่ยง | กิจกรรมการควบคุม/จัดการความเสี่ยง | วัตถุประสงค์ | ระยะเวลาดำเนินการ | ผลสำเร็จที่คาดหวัง | งบประมาณ(บาท) | ผู้รับผิดชอบ | ระดับความเสี่ยงที่คาดหวังภายหลังดำเนินการจัดการความเสี่ยง |
| โอกาส/ความถี่ | ผลกระทบ/ความรุนแรง | คะแนนรวม |
| ความเสี่ยงด้านการเงิน (Financial Risk) |
| 10. การทุจริตในการเบิกจ่ายต่างๆ | 15 | มีการตรวจสอบโดยหน่วยงานตรวจสอบภายใน | เพื่อไม่ให้เกิดการทุจริต | ม.ค.-ก.ย.  2567 | ไม่มีการทุจริตในหน่วยงาน | - | กองคลัง | 1 | 5 | 5 |
| 11. การนำทรัพย์สินของทางราชการไปใช้ประโยชน์ส่วนตัว | 15 | มีการตรวจสอบโดยงานพัสดุ | เพื่อไม่ให้ราชการเสียประโยชน์ | ม.ค.-ก.ย. 2567 | ไม่มีการนำทรัพย์สินราชการไปใช้ประโยชน์ส่วนตัว | - | กองคลัง | 1 | 5 | 5 |
| 12. การจ่ายเบี้ยยังชีพไม่ถูกต้องตามระเบียบ กฎหมาย | 16 | ตรวจสอบข้อมูลกับฐานข้อมูลกรมบัญชีกลาง | เพื่อไม่ให้ราชการเสียหาย | ม.ค.-ก.ย.  2567 | การจ่ายเบี้ยยังชีพเป็นไปอย่างถูกต้อง | - | กองสวัสดิการ | 1 | 5 | 5 |
| 13. วางแผนการพัฒนาไม่ถูกต้อง เหมาะสม สอดคล้องกับปัญหาและความต้องการของประชาชน | 15 | มีการติดตามประเมินผลแผนพัฒนาท้องถิ่นทุกปี | - เพื่อให้แผนพัฒนาเป็นกรอบในการทำงบประมาณรายจ่ายได้อย่างมีประสิทธิภาพ- เพื่อให้ระดับความสำเร็จของแผนสูงกว่าร้อยละ 60 | ม.ค.-ก.ย.2567  | - แผนพัฒนาสามารถใช้เป็นกรอบในการทำงบประมาณรายจ่ายได้อย่างมีประสิทธิภาพ- ระดับความสำเร็จของแผนสูงกว่าร้อยละ 60 | - | สป. | 1 | 5 | 5 |

**ภาคผนวก**

-28-

 **แบบประเมินความเสี่ยง ประจำปีงบประมาณ 2567**

**องค์การบริหารส่วนตำบลแก่งดินสอ อำเภอนาดี จังหวัดปราจีนบุรี**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**คำชี้แจง** : จงให้คะแนนระดับโอกาสที่จะเกิดความเสี่ยง (1) และระดับความรุนแรงของผลกระทบ (2) ตามระดับ ดังนี้ 1 = น้อยที่สุด 2 = น้อย 3 = ปานกลาง 1 = สูง 1 = สูงที่สุด

|  |  |  |
| --- | --- | --- |
| **ความเสี่ยง** | **ปัจจัย/สาเหตุ** | **การประเมินความเสี่ยง** |
| **โอกาส****(1)** | **ผลกระทบ****(2)** | **ระดับความเสี่ยง****(1)x(2) =(3)** |
| 1. การใช้ดุลพินิจของผู้มีอำนาจในการอนุญาต อนุมัติ ต่างๆ | ปัจจัยภายใน- การนำระบบอุปถัมภ์มาใช้ในการปฏิบัติราชการ- การแบ่งพรรคแบ่งพวกของพนักงานส่วนตำบล- ความไม่ยุติธรรมของผู้มีอำนาจในการตัดสินใจ สั่งการ |  |  |  |
| 2. ความผิดพลาดในการปฏิบัติงาน เนื่องจากขาดรู้ความเข้าใจในระเบียบ กฎหมายที่นำไปใช้ในการปฏิบัติงาน | ปัจจัยภายนอก- กฎหมาย ระเบียบ ที่ออกมาไม่มีความชัดเจนในการปฏิบัติ- หน่วยงานที่ออกกฎหมาย ระเบียบ ไม่มีการให้ความรู้ก่อนการบังคับใช้ปัจจัยภายใน- พนักงานส่วนตำบลไม่สนใจอ่านระเบียบ กฎหมาย- ไม่มีการจัดทำหรือรวบรวมองค์ความรู้ในหน่วยงาน |  |  |  |
| 3. การทุจริตในการเบิกจ่ายต่างๆ | ปัจจัยภายใน- ขาดการควบคุม ตรวจสอบอย่างเข้มงวด- ระบบตรวจสอบไม่รัดกุมพอที่จะปิดช่องว่างการทุจริต |  |  |  |
| 4. วางแผนการพัฒนาไม่ถูกต้อง เหมาะสม สอดคล้องกับปัญหาและความต้องการของประชาชน | ปัจจัยภายใน- ผู้บริหารวางแผนพัฒนาโดยยึดจากความต้องการของตนเอง พรรคพวก ฐานเสียง และผลประโยชน์ที่ตนเองจะได้รับ |  |  |  |

-29-

|  |  |  |
| --- | --- | --- |
| **ความเสี่ยง** | **ปัจจัย/สาเหตุ** | **การประเมินความเสี่ยง** |
| **โอกาส****(1)** | **ผลกระทบ****(2)** | **ระดับความเสี่ยง****(1)x(2) =(3)** |
| 5. การจัดซื้อจัดจ้างและการบริหารพัสดุ เป็นไปอย่างไม่ถูกต้อง | ปัจจัยภายนอก- ระเบียบกฎหมายฉบับใหม่ออกมาบังคับใช้จำนวนมาก- มีการปรับเปลี่ยนระเบียบ กฎหมายตลอดเวลาปัจจัยภายใน- การขาดความรู้ความเข้าใจของผู้ปฏิบัติ- พนักงานผู้มีหน้าที่จัดซื้อจัดจ้างทุจริต รับผลประโยชน์จากผู้ขาย ผู้รับจ้าง |  |  |  |
| 6. การนำทรัพย์สินของทางราชการไปใช้ประโยชน์ส่วนตัว | ปัจจัยภายใน- ขาดการควบคุม ตรวจสอบอย่างเคร่งครัด- ผู้ปฏิบัติทุจริต |  |  |  |
| 7. การปฏิบัติหน้าที่โดยมิชอบหรือละเว้นการปฏิบัติหน้าที่ | ปัจจัยภายใน- ขาดการควบคุม ตรวจสอบอย่างเข้มงวด- ระบบตรวจสอบไม่รัดกุมพอที่จะปิดช่องว่างการทุจริต- ผู้ปฏิบัติขาดจิตสำนึกในการเป็นข้าราชการที่ดี |  |  |  |
| 8. โครงการก่อสร้างพื้นฐานไม่มีคุณภาพ ไม่ได้ใช้ประโยชน์ | ปัจจัยภายใน- ผู้ปฏิบัติงานไม่คำนึงถึงประโยชน์ของทางราชการ- ผู้ปฏิบัติงานมีผลประโยชน์ในงานที่ทำ |  |  |  |
| 9. การจ่ายเบี้ยยังชีพไม่ถูกต้องตามระเบียบ กฎหมาย | ปัจจัยภายใน- ผู้ปฏิบัติงานบกพร่อง ไม่ตรวจสอบคุณสมบัติของผู้ขอรับเบี้ยยังชีพให้เป็นไปตามระเบียบ กฎหมาย |  |  |  |
| 10. เกิดสาธารณภัยในพื้นที่ | ปัจจัยภายนอก- สภาพดิน ฟ้า อากาศปัจจัยภายใน- อุบกรณ์ เครื่องมือเครื่องใช้ กระแสไฟฟ้า |  |  |  |